KXDR Trampning tahdidlari haqida: Bizni itning vovullashi qo‘rqitmaydi

Nyu-Yorkka BMT Bosh Assambleyasi sessiyada ishtirok etish uchun kelgan KXDR TIV rahbari Li Yon Xo AQSh prezidenti Donald Trampning Pxenyanga tahdidlariga javob qaytardi. Li Yon Xo mehmonxona yonida to‘plangan jurnalistlarga murojaat qilib, shunday dedi: «Agarda u bizni itning vovullashi qo‘rqitadi, deb o‘ylasa, u holda bu – orzudir».
Itning akillashi haqidagi so‘zlar «It huradi – karvon o‘tadi» maqolidan olingan, deya ta'kidlaydi «Ryonxap» agentligi.
AQSh prezidenti BMT Bosh Assambleyasida Qo‘shma Shtatlarning jahondagi o‘rniga bag‘ishlangan nutqida harbiy byudjyet keskin oshirilganini eslatib o‘tdi va Shimoliy Koreyani «butunlay yo‘q qilib yuborish» bilan tahdid qildi.